CELEX: 62015TN0141
Language: hr
Date: 2015-03-27 00:00:00
Title: Predmet T-141/15: Tužba podnesena 27. ožujka 2015. – Češka Republika protiv Komisije

29.6.2015   
            
            
               HR
            
            
               Službeni list Europske unije
            
            
               C 213/37
            
         Tužba podnesena 27. ožujka 2015. – Češka Republika protiv Komisije
   (Predmet T-141/15)
   (2015/C 213/62)
   Jezik postupka: češki
   
      Stranke
   
   
      Tužitelj: Češka Republika (zastupnici: M. Smolek i J. Očková, u svojstvu agenata)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Europske komisije (EU) 2015/103 od 16. siječnja 2015. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (priopćeno pod brojem dokumenta C(2015) 53), u mjeri u kojoj ona isključuje izdatke koji ukupno iznose 2 1 23  199,04 eura, nastale za Češku Republiku.
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
            
               1.
            
            
               Prvi tužbeni razlog, u okviru kojeg se navodi povreda članka 5. Uredbe Vijeća (EZ) br. 479/2008 (1), načelo pravne sigurnosti i, slijedom toga, zaštita legitimnih očekivanja.
               
                           —
                        
                        
                           S tim u vezi tužitelj navodi da je Europska komisija u pobijanoj odluci utvrdila financijsku korekciju zbog neprihvatljivih izdataka za mjere koje su dogovorene na način predviđen u članku 5. Uredbe Vijeća br. 479/2008 te je stoga povrijeđena ta odredba, načelo pravne sigurnosti i, slijedom toga, zaštita legitimnih očekivanja.
                        
                     
         
            
               2.
            
            
               Drugi tužbeni razlog, u okviru kojeg se navodi povreda članka 41. Povelje Europske unije o temeljnim pravima u vezi s člancima 11. i 16. Uredbe Komisije (EZ) br. 885/2006 (2) i člankom 31. Uredbe Vijeća (EZ) br. 1290/2005
               
                           —
                        
                        
                           S tim u vezi tužitelj tvrdi da je povrijeđen članak 41. Povelje Europske unije o temeljnim pravima u vezi s člancima 11. i 16. Uredbe Komisije br. 885/2006 i člankom 31. Uredbe Komisije br. 1290/2005 (3), s obzirom na to da je Europska komisija u istrage VT/VI/2009/004/CZ i VT/VI/2009/101/CZ dodatno uključila financijske godine 2010. do 2012.
                        
                     
         
      (1)  Uredba Vijeća (EZ) br. 479/2008 od 29. travnja 2008. o zajedničkoj organizaciji tržišta vina, o izmjeni uredbi (EZ) br. 1493/1999, (EZ) br. 1782/2003, (EZ) br. 1290/2005, (EZ) br. 3/2008 i o stavljanju izvan snage uredbi (EEZ) br. 2392/86 i (EZ) br. 1493/1999 (SL 2008 L 148, str. 1.).
   
      (2)  Uredba Komisije (EZ) br. 885/2006 od 21. lipnja 2006. o utvrđivanju detaljnih pravila za primjenu Uredbe Vijeća (EZ) br. 1290/2005 u pogledu akreditacije agencija za plaćanja i drugih tijela te poravnanja računa EFJP-a i EPFRR-a (SL 2006 L 171, str. 90.) (SL, posebno izdanje na hrvatskom jeziku, poglavlje 14., svezak 2., str. 88.).
   
      (3)  Uredba Komisije (EZ) br. 1290/2005 od 21. lipnja 2005. o financiranju zajedničke poljoprivredne politike (SL 2005 L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.).